ZAPISNIK 
30. sjednice Vijeća Mjesnog odbora Čučerje održane u
srijedu, 29. studenoga 2023. u 18,00 sati
u prostorijama  Osnovne škole Čučerje, Čučerska cesta 382      
Prisutni članovi: Nikolina Šturlić, Stjepan Pintur, Alen Šušković, Kristijan Marković i Leona Šafran.
Sjednicom predsjedava Stjepan Pintur.

Zapisnik vodi Alen Šušković. 
Sjednica je počela u 18,00 sati.
Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 30. sjednicu Vijeća Mjesnog odbora Čučerje.

Bez rasprave,  jednoglasno, Vijeće prihvaća tekst zapisnika 29. sjednice, održane 26. listopada 2023.
Predsjednik daje na glasovanje dopunu dnevnog reda za sjednicu Vijeća Mjesnog odbora Čučerje, nakon čega je predloženi dnevni red jednoglasno prihvaćen te predsjednik utvrđuje 
D N E V N I    R E D:
1. Prijedlog za preraspodjelu sredstava za održavanje nerazvrstanih cesta putem Plana malih komunalnih akcija Mjesnog odbora Čučerje – donošenje zaključka;
2. Prijedlog lokacija za postavljanje božićnog drvca te nakita za novogodišnje uređenje grada Zagreba u 2024. godini – donošenje zaključka;
3. Pitanja, prijedlozi i obavijesti.
AD 1. Rebalans asfalterskog programa Vijeća Mjesnog odbora Čučerje
Nakon rasprave u kojoj sudjeluju svi  članovi Vijeća, Vijeće jednoglasno donosi
ZAKLJUČAK
o prijedlogu za preraspodjelu sredstava za održavanje nerazvrstanih cesta

putem Plana malih komunalnih akcija Mjesnog odbora Čučerje
I. Razmotren je prijedlog Vijeća Gradske četvrti Gornja Dubrava da preraspodjelom sredstava za održavanje nerazvrstanih cesta putem Plana malih komunalnih akcija Mjesnog odbora Čučerje za potrebe asfaltiranja na području Mjesnog odbora Čučerje osigura sredstva za nastavak asfaltiranja Čučerske ceste.


II. Vijeće prihvaća navedeni prijedlog.


III. Ovaj zaključak dostavlja se Vijeću Gradske četvrti Gornja Dubrava na daljnje postupanje.

AD 2. Prijedlog lokacija za postavljanje božićnog drvca te nakita za novogodišnje uređenje grada Zagreba u 2024. godini
Nakon rasprave u kojoj sudjeluju svi  članovi Vijeća, Vijeće jednoglasno donosi

ZAKLJUČAK
o prijedlogu lokacija za postavljanje božićnog drvca te nakita za božićno

i novogodišnje uređenje grada Zagreba u 2024. godini

I. Predlažu se sljedeće lokacije za postavljanje božićnih zvona na području Mjesnog odbora Čučerje:
- Čučerska cesta od križanja s ulicom Kameščica prema Trgu svete Marije Čučerske – 5 komada,
- Trg svete Marije Čučerske – 5 komada,

- Prigorska ulica – nastavak od Trga svete Marije Čučerske – 5 komada.
II. Predlaže se nabavka nakita za živi bor koji se nalazi na Trgu svete Marije Čučerske ispred crkve.
AD 3. Pitanja, prijedlozi i obavijesti.
Predsjednik je obavijestio članove Vijeća o svim događajima u periodu od prošle sjednice.
Sjednica je završila u 19,00 sati.

KLASA: 024-08/23-003/2348
URBROJ: 251-13-11-5/007-23-2
Zagreb, 29. studenoga 2023.
Zapisnik sastavio:

Alen Šušković
Zapisnik administrativno i tehnički

obradila: Jadranka Marković

